Som l'empresa pública del Departament de Justícia.
Tenim per missió la reinserció sociolaboral de les persones privades de llibertat, mitjançant la formació i el treball productiu.
Catalunya és l'únic territori de l'Estat amb les competències transferides en matèria d'execució penal.
Hem apostat per un model propi dins el sistema penitenciari català que ha esdevingut una referència a nivell internacional.
Pel fet de conjugar de forma integral la formació, l'ocupació i la inserció, en matèria de reinserció sociolaboral.
Dissenyem itineraris personalitzats d'integració sociolaboral per als reclusos, mitjançant el model FOI (Formació, Ocupació i Inserció).
Concebem el procés d'inserció d'una manera integral.
Els interns adquireixen hàbits laborals i competències professionals, alhora que es capaciten en oficis altament requerits pel mercat de treball.
Els penats aconsegueixen experiència per reintegrar-se en un futur al món laboral a través de la borsa de treball.
Els formem en oficis demandats amb certificacions reconegudes per entitats de prestigi en el mercat de treball.
Entre d'altres: restauració, bugaderia, confecció, informàtica de gestió, cuina o serveis de neteja industrial.
L'itinerari es completa amb càpsules formatives especialitzades que li permeten millorar la seva capacitació i les seves competències transversals.
Com són la responsabilitat, l'autoestima, el treball en equip, la puntualitat, els hàbits laborals o la gestió del salari.
Proporcionem feina als interns que de manera voluntària s'incorporen als tallers productius dels centres penitenciaris.
Entre d'altres: confecció, serralleria, fusteria, impremta, muntatges industrials, cuina, bugaderia o botigues.
Disposem de més de 70 tallers productius, on més de 200 empreses col·laboren en la nostra tasca social.
També fomentem l'ocupació dels presos en règim semiobert mitjançant colles dels Serveis Exteriors (neteja forestal, reformes, trasllats...).
La borsa de treball del CIRE és el darrer pas de la política de reinserció.
Es basa en l'acompanyament global per a la recerca activa de feina per multiplicar les possibilitats d'inserció dels penats.
Els oferim formació a mida, assessorament en matèria d'estrangeria i orientació per a la recerca de feina, entre altres serveis.
Les persones que ja han finalitzat la seva condemna ja no estan sota la custòdia dels serveis penitenciaris.
Per tant, al CIRE no tenim competències per fer-ne el seguiment.
Per això, comptem amb les entitats del tercer sector social, amb qui ens complementem.
El treball penitenciari està legislat pel Real Decret 782/2001, de 6 de juliol.
Regula la relació laboral de caràcter especial dels penats que realitzen activitats laborals en tallers penitenciaris.
El treball a presons té unes característiques especials, que miren que s'aproximi al màxim a la realitat del món laboral.
Però es té en compte el context en què es desenvolupa.
La persona privada de llibertat treballadora està donada d'alta a la seguretat social, tal i com estableix l'esmentada norma.
La jornada estàndard és de 4 hores per tal de compaginar treball amb formació, tractament, visites amb advocats...
Algunes feines, per les seves característiques especials, poden tenir una durada diferent però.
L'article 15 del Reial decret 782/2001 estableix quin és el règim retributiu que s'aplica a les persones internes.
Les retribucions es calculen per temps de dedicació i/o per producte o servei fet.
En funció dels mètodes i els temps aplicables que estableix el CIRE per cada especialitat o producte.
I es té en compte, en cada cas, les diferents fases d'elaboració.
Per calcular els mòduls retributius es pren com a referència el salari mínim interprofessional.
El salari resultant es fixa proporcionalment al nombre d'hores treballades i al rendiment aconseguit pel treballador.
Són aprovats anualment pel Consell d'Administració, que determina els criteris d'aplicació dels mateixos.
Cal tenir en compte que el treball a presó és voluntari.
I no tothom està en condicions de treballar: per edat avançada, malaltia, percepció de rendes incompatibles amb un salari....
Tots els aspectes de la vida penitenciària els decideix la Junta de Tractament de cada centre penitenciari.
Està formada per professionals multidisciplinaris com juristes, psicòleg o educadors.
Així, prèvia una sol·licitud realitzada per l'intern, aquesta junta valora la conveniència o no de treballar.
En les fases finals, cal comptar evidentment amb el vist-i-plau del jutge per a la sortida.
Al CIRE treballem per a la reinserció sociolaboral dels presos.
Tenim com a objectiu implicar tots els agents socials en la missió de la reinserció sociolaboral.
Per assolir la plena rehabilitació és necessari el suport de la societat per aconseguir una feina i una estabilitat social.
Les empreses, entitats socials i administracions públiques contribueixen a la rehabilitació d'aquest col·lectiu en risc d'exclusió social.
Així, al CIRE la vessant social i l'empresarial van de la mà.